* 1. **VIKI-SEMINAR ZA PREDSTAVNIKE MUZEJA U VOJVODINI**
	2.
	3.
	4. *Beograd, Novi Sad, 16. april 2018* - **Ministarstvo kulture i informisanja Republike Srbije, Muzej Vojvodine i Vikimedija Srbije organizuju dvodnevni seminar o primeni viki projekata u predstavljanju kulturno-istorijskog nasleđa na internetu. Seminar će se održati 17. i 18. aprila u Muzeju Vojvodine,** Dunavska 35, i namenjen je predstavnicima 15 vojvođanskih muzeja. Strateški partner seminara u Muzeju Vojvodine je kompanija Positive.
	5. Cilj seminara je predstavljanje mogućnosti korišćenja viki projekata u poboljšanju vidljivosti muzeja i njihovih kolekcija na najvećoj svetskoj enciklopediji - Vikipediji, kao i osposobljavanje zaposlenih u muzejima za doprinos predstavljanju kulturnih dobara na internetu, ali i podrška digitalizaciji kulturne baštine.
	6. Vikimedija Srbije, kao zvanični ogranak Zadužbine Vikimedija, u Srbiji sprovodi globalni program GLAM (Galeries, Libraries, Archives, Museums), sa ciljem ostvarivanja dvosmerne saradnje u kreiranju i unapređenju dostupnosti riznice kulturnog i istorijskog nasleđa naše zemlje na internetu. U skladu sa politikom očuvanja kulturne baštine, Ministarstvo kulture i informisanja pružilo je punu podršku razvoju GLAM programa u našoj zemlji i zajedničkim naporima će se u narednom periodu raditi na uspostavljanju stabilne i dugoročne saradnje institucija kulture i Vikimedije Srbije, u cilju predstavljanja kolekcija i ustanova na Vikipediji i drugim viki projektima.
	7. Prvi dan seminara predviđen je za prezentacije o širokim mogućnostima primene viki projekata u kulturi, kao i o slobodnim licencama i autorskim pravima, dok su za drugi dan planirane praktične radionice uređivanja Vikipedije i Vikimedijine ostave.
	8. Molimo Vas da medijski podržite ove događaje.

**Program:**

**Dan 1:**

|  |  |  |  |
| --- | --- | --- | --- |
|  | **Prezentacije** | **Prezenter** | **Satnica** |
|  | Uvodna reč | Ministarstvo kulture; Muzej Vojvodine | 10:00 — 10:10 |
| 1. | Vikipedija i Vikimedija | Nebojša Ratković, Vikimedija Srbije | 10:10 — 10:30 |
| 2. | Program: GLAM(Ustanove kulture na Vikipediji) | Ivana Guslarević, Vikimedija Srbije | 10:30 — 11:15 |
|  | Pauza — osveženje | - | 11:15 — 11:45 |
| 4. | Slobodne licence na Vikipediji | Ivana Guslarević, Vikimedija Srbije  | 11:45 — 12:15 |
| 5. | Uspešne priče: Narodni muzej Zrenjanin | Jelena Gvozdenac Martinov, VD direktorka Narodnog muzeja Zrenjanin | 12:15 — 12:30 |
| 6. | Zaključak | Vikimedija Srbije | 12:30 - 13:00 |

**Dan 2:**

|  |  |  |  |
| --- | --- | --- | --- |
|  | **Radionica** | **Predavači** | **Satnica** |
|  | Obuka uređivanja Vikipedije i Vikimedijine ostave i praktična radionica  | Vikimedija Srbije | 10:00 – 14:30 |